b'\n_START_ARTICLE_\nOrtleriit\n_START_PARAGRAPH_\nOrtleriit on vulkaaniline kivim. Ortleriidiks nimetatakse suldeniidiga sarnaneva koostisega suure k\xc3\xbc\xc3\xbcnekivisisaldusega porf\xc3\xbcriiti. Ortleriidi p\xc3\xa4evakividest p\xc3\xb5himassis sisalduvad k\xc3\xbc\xc3\xbcnekivi fenokristallid. Kivimit kirjeldasid aastal 1879 Monte Confinale m\xc3\xa4el esimestena Guido Stache ja von John. Ortleriit on suldeniidist noorem. Ortleriit on rohekashall ning sisaldab lisaks p\xc3\xb5hielementidele ka plagioklassi ja ortoklassi; selles esinevad aktsessoorsed augiit, biotiit, magnetiit, p\xc3\xbcriit ja kvarts. Hilisemate uuringute kohaselt on ortleriit andesiit ja sisaldab lisaks veel kloriiti. Mineraali SiO\xe2\x82\x82 sisaldus on 48\xe2\x80\x9354%.'